CELEX: 62018CN0483
Language: bg
Date: 2018-07-24 00:00:00
Title: Дело C-483/18: Преюдициално запитване от Okręgowy w Opolu (Полша), постъпило на 24 юли 2018 г. — Profi Credit Polska S.A. със седалище в Белско-Бяла/OH

26.11.2018   
            
            
               BG
            
            
               Официален вестник на Европейския съюз
            
            
               C 427/7
            
         
      Преюдициално запитване от Okręgowy w Opolu (Полша), постъпило на 24 юли 2018 г. — Profi Credit Polska S.A. със седалище в Белско-Бяла/OH
      (Дело C-483/18)
      (2018/C 427/11)
      Език на производството: полски
      
         Запитваща юрисдикция
      
      Sąd Okręgowy w Opolu
      
         Страни в главното производство
      
      
         Жалбоподател: Profi Credit Polska S.A. със седалище в Белско-Бяла
      
         Ответник: OH
      
         Преюдициален въпрос
      
      Трябва ли разпоредбите на Директива 93/13/ЕИО от 5 април 1993 година относно неравноправните клаузи в потребителските договори (1), и по-конкретно член 3, параграфи 1 и 2, член 6, параграф 1 и член 7, параграф 1, както и разпоредбите на Директива 2008/48/ЕО от 23 април 2008 година относно договорите за потребителски кредити и за отмяна на Директива 87/102/ЕИО на Съвета (2), и по-конкретно член 22, параграф 3, да се тълкуват в смисъл, че не допускат разпоредбите на член 10 във връзка с член 17 от Закона за менителниците и записите на заповед от 28 април 1936 г. да се разбират като непозволяващи на съда да действа служебно в случаите, в които въз основа на материали, които не са предоставени от някоя от страните по делото, е формирал дълбоко и обосновано убеждение, че договорът — източник на основното правоотношение, е най-малкото частично недействителен, а ищецът предявява вземането си въз основа на бланков запис на заповед, при което ответникът не повдига възражения и проявява процесуална пасивност?
      
         (1)  ОВ L 95, 1993 г., стр. 29; Специално издание на български език, 2007 г., глава 15, том 2, стр. 273.
      
         (2)  ОВ L 133, 2008 г., стр. 66.